open-index/open-wikipedia-markdown huggingface dataset:
S/S Protector

**S/S Protector**  oli Neptun Oy:n omistama höyrykäyttöinen pelastushinaaja. Alus rakennettiin vuonna 1899 Viipurissa tai Helsingissä, ja se osallistui moniin pelastustoimiin. Alkuaikojen tunnetuimpia oli matalikolle Porkkalassa ajaneen keisarillisen huvijahti ''Štandartin'' pelastustyö vuonna 1907.

Talvella 1921 Protector auttoi yhdessä pelastusalus *[[S/S Assistans|Assistansin]]* kanssa matalikolle ajaneen amerikkalaisen *Eastern Starin* irti. Tammikuussa 1940 osui Protectorin kohdalla sodan vaikein pelastustyö, kun jäänmurtaja ''Sampo'' ajoi karille Reposaaren luona. Työ kävi ylivoimaiseksi ja sitä jatkoi Protector yhdessä Assistansin ja muiden pelastusalusten kanssa vasta toukokuussa, ja juhannuksena Sampo oli saatu hinatuksi Turkuun. Myös S/S ''Ariadnen'' pelastusyrityksiin Protector osallistui joulupäivänä 1944. Ariadne oli sotakorvauksena matkalla Leningradiin. Ariadne saatiin irti vasta seuraavana keväänä ja sen sijasta luovutettiin S/S ''Aallotar''.

Alusta korjattiin, pidennettiin ja koneet uusittiin Hietalahdessa vuonna 1921. Vanha pelastushinaaja poistettiin käytöstä vuonna 1959 ja romutettiin Teijossa 1961. Alukselle rakennettiin vuonna 1963 saman niminen 3&nbsp;000 hevosvoiman tehoinen dieselkäyttöinen seuraaja. 

## Lähteet
**Suomalaisia höyrylaivoja 150 vuotta: maailman merillä ja kotivesillä 1833–1983*, toim. Erkki Riimala, työryhmä Martti Myllylä ym., julk. Suomen Höyrypursiseura ry, 1983 

### Viitteet
HMS Waterloo (1818)

**HMS Waterloo** oli Britannian kuninkaallisen laivaston vuonna 1818 vesillelaskettu 80-tykkinen toisen luokan linjalaiva.

## Valmistus
Henry Peaken suunnittelema alus tilattiin 29. elokuuta 1809 Portsmouthin telakalta, missä rakennustöistä vastasi Nicholas Diddams. Köli laskettiin marraskuussa 1813 nimellä *HMS Talavera*. Alus nimettiin Amiraliteetin 23. heinäkuuta 1817 tekemällä päätöksellä *HMS Waterlooksi*. Se laskettiin vesille 16. lokakuuta 1818 ja valmistui 28. lokakuuta, jolloin se sijoitettiin reserviin. Valmistuskustannukset olivat 72&nbsp;217 puntaa ilman takilointia ja varustamista ja yhteensä 85&nbsp;473 puntaa.

Alus katettiin tammikuussa 1819, mikä poistettiin joulukuussa 1833. Se nimettiin Amiraliteetin 5. lokakuuta 1824 tekemällä päätöksellä *HMS Bellerophoniksi*. Aluksella havaitut viat korjattiin, kun se varustettiin maaliskuussa 1833 tarkastettavaksi Portsmouthissa. Lopulta alus varustettiin Portsmouthissa meripalvelukseen maaliskuusta heinäkuuhun 1836.

## Palvelus
Alus otettiin palvelukseen 5. huhtikuuta 1836 Välimeren laivastoon kontra-amiraali Sir Charles Pagetin lippulaivana päällikkönään Samuel Jackson. Aluksen päälliköksi tuli 14. huhtikuuta 1838 Charles John Austen. Alus osallistui 1840 operaatioihin Syyrian rannikolla, kuten Akran pommitukseen 3. marraskuuta. Alus poistettiin palveluksesta ja sijoitettiin reserviin kesäkuussa 1841.

Alus siirrettiin 1848 satamapalvelukseen ja myytiin 12. tammikuuta 1892 romutettavaksi J. Read Jr:lle Portsmouthiin.

## Lähteet
*

### Viitteet
Fries-toisiintuminen

**Fries-toisiintuminen** on kemiallinen reaktio, jossa fenyyliesteri toisiintuu lämmön tai UV-säteilytyksen vaikutuksesta aromaattiseksi o- tai p-hydroksiketoniksi. Reaktiota katalysoivat Lewis-hapot. Fries-reaktion raportoi ensimmäisen kerran Karl Theophil Fries vuonna 1908 ja reaktio on nimetty hänen mukaansa.

## Reagenssit ja mekanismi
Fries-toisiintuminen on mahdollista kaikille fenyyliestereille, joissa on vapaa sitoutumiskohta aromaattisessa renkaassa o- tai p-asemassa alkuperäiseen esteriryhmään nähden. Reaktiota katalysoivat monet Lewis-hapot kuten alumiinikloridi, alumiinifluoridi, vetyfluoridi, booritrifluoridi ja sinkkikloridi. Reaktio voidaan suorittaa liuottimettomissa olosuhteissa, mutta jos liuotinta käytetään tyypillisimpiä ovat nitrobentseeni, klooribentseeni tai hiilidisulfidi. Reaktion reaktiomekanismista ei ole yksimielisyyttä. Yleisesti hyväksytyin mekanismi on, että lähtöaine ja katalyytti muodostavat kompleksin, joka hajoaa fenoliksi ja karbokationiksi, joka reagoi aromaattisen renkaan kanssa elektrofiilisella aromaattisella substituutiolla ja reaktio on intermolekulaarinen. Fries-toisiintumisessa muodostuvien isomeerien suhdetta voidaan kontrolloida lämpötilalla, liuottimella ja katalyyttien määrällä. Tyypillisesti lämpötilan ollessa alle 100&nbsp;°C muodostuu pääasiassa p-isomeeria ja lämpötilan ollessa yli 150&nbsp;°C muodostuu lähinnä o-isomeeria.
:

## Valokemiallinen Fries-toisiintuminen
Fries-toisiintuminen voidaan suorittaa myös valokemiallisesti säteilyttämällä UV-säteilyllä. Reaktion mekanismi poikkeaa termisen Fries-toisiintuminen mekanismista ollen intramolekulaarinen. Tässä reaktiossa tapahtuu fenyyliesterin virittyminen ja virittynyt tila purkautuu hajoamalla fenoliradikaaliksi ja asyyliradikaaliksi, jotka reagoivat muodostaen hydroksiketonin. Myös tässä reaktiossa voi muodostua joko o- tai p-isomeeri.
:

## Lähteet
Erakossa

**Erakossa** on yhden miehen yhtye, jota on kuvailtu suomirockin, punkin ja hip hopin yhdistelmäksi. Erakossa-yhtyeen ainoa virallinen jäsen, Niko Ailamo, on säveltänyt, sanoittanut, sovittanut ja tuottanut kaikki kappaleensa yksin sekä ohjelmoinut ja soittanut itse kaikki niillä kuultavat instrumentit. Musiikin lisäksi digitaalisen median parissa taustaa omaava Ailamo on tehnyt myös musiikkivideoita yhden miehen yhtyeelle itse. 

Ailamo on koulutukseltaan medianomi AMK kulttuurituotannon koulutuslinjalta. Hänen opinnäytetyönsä "Suomalaisen indielevy-yhtiön tulonmuodostus" palkittiin valtakunnallisessa Thesis-opinnäytetyökilpailussa. Ailamo on toiminut verkkolehti *Rokkizinen* toimituspäällikkönä ja tehnyt töitä digitaalisen median parissa. Ailamo on toiminut myös Etupiha-, Roihu- ja Versus All -yhtyeissä.

Marraskuussa 2014 omakustanteena julkaistulla ”Löysään Hirteen” singlellä Erakossa valittiin YleX-radiokanavan viikon kellaribändiksi, Radio Helsingin *DLX Demo Shown:n* viikon demoksi ja Radio Suomen Levylautakunnan voittaksi . Tämän jälkeen kappale eteni YleX-radiokanavan soittolistalle sekä kanavan toimittajan Pirita Pykäläisen ”viikon tehobiisiksi”. "Löysään Hirteen" ylsi myös musiikkipalvelu Spotifyn viraalilistan sijoille 2 ja 10. Kappaleen aiheuttaman huomion ansiosta Erakossa allekirjoitti levytyssopimuksen levy-yhtiö Sony Musicin kanssa ja kustannussopimuksen Elements Musicin kanssa .

Toukokuussa 2016 Erakossa ilmoitti lähteneensä oma-aloitteisesti Sonylta, koska levy-yhtiö ei ollut suostunut julkaisemaan tämän omia kappaleita vaan olisi halunnut muita kirjoittajia mukaan lauluntekoprosessiin. Samalla julkaistiin omakustanteinen "Nollaus"-single, joka oli yksi niistä kappaleista, joita levy-yhtiö ei ollut halunnut julkaista . 

Levy-yhtiöltä lähdön jälkeen Erakossa on julkaissut tasaiseen tahtiin musiikkia ja sen kappaleita on kuunneltu pelkästään Spotifyssä yli 11 miljoonaa kertaa. Syksyllä 2021 Erakossa pyydettiin kirjoittamaan lauluja YleX-kanavan Jenni Poikeluksen lyriikoista. Suorassa lähetyksessä esitetyt raakileet äänitettiin ja julkaistiin myöhemmin samana vuonna studioversioina.

## Diskografia

### Albumit
Albumit:
* *Nollauspäivä* (CD/Digitaalinen, 2016, omakustanne)
* *Lopputekstit* (CD/Digitaalinen, 2019, omakustanne)
* *Käärmeennahka* (CD/Digitaalinen, 2021, omakustanne)

### EP-levyt

* *[[Sydän (Osa1. Eteinen)]]* (Digitaalinen, 2015, Sony Music)
*Riisuttuna, Vol. 1 (Digitaalinen, 2018, omakustanne)
*Pinokkio EP (Digitaalinen, 2020, omakustanne)

### Singlet

### Musiikkivideot

* *Löysään hirteen* (Ohj. Niko Ailamo)
* *Raikasta* (Ohj. Sami Joensuu)
* *Niin kauheen kaukana* (Ohj. Niko Ailamo)
* *Nollaus* (Ohj. Niko Ailamo)
* *O.D.F.T.W feat. Emppu Suhonen* (Ohj. MVP74)

## Lähteet

## Aiheesta muualla
* Erakossa viralliset kotisivut
Ragnar Aakenus

**Ragnar (Raku) Johannes Aakenus**, vuoteen 1945 **Allén** (12. lokakuuta 1897 Juva – 22. maaliskuuta 1977 Tampere) oli suomalainen metsänhoitaja, joka työskenteli koko uransa Metsähallituksen palveluksessa. Aakenus sai metsäneuvoksen arvon vuonna 1955.

Aakenuksen vanhemmat olivat apteekkari Oskar Johannes Allén ja Elin Poppius ja puoliso vuodesta 1924 Taimi (Taija) Elisabet Lehtinen. Aakenus tuli ylioppilaaksi Savonlinnan reaalilyseosta ja valmistui metsänhoitajaksi vuonna 1920. Metsäkonduktööri Aakenuksesta tuli 1927. Hän työskenteli aluemetsänhoitajana monilla alueilla ympäri Suomea. Vuosina 1929−1933 hän oli Lapissa Turtolan hoitoalueen aluemetsänhoitajana, jossa hänellä oli vastuullaan 130&nbsp;000 hehtaaria metsää. Vuosina 1933–1948 hän toimi Keuruun hoitoalueen aluemetsänhoitajana. Aakenus palveli talvisodassa kotirintamalla ja jatkosodassa komppanian vääpelinä koulutuskeskuksessa. Vuosina 1948−1952 hän oli Länsi-Suomen piirikunnan Uudenmaan-Hämeen tarkastuspiirin piiritarkastaja ja vuodesta 1952 piirikuntapäällikkönä. Aakenuksen hallinnoimassa piirikunnassa oli lähes 390&nbsp;000 hehtaaria valtionmetsää. Aakenus jäi eläkkeelle vuonna 1964. Hän harrasti vapaa-ajallaan taidemaalausta.

## Lähteet
British Warships in the Age of Sail

**British Warships in the Age of Sail** on merihistorioitsija Rif Winfieldin neljän teoksen sarja, joka listaa perustiedot kaikista Britannian kuninkaallisen laivaston aluksista vuodesta 1603 vuoteen 1863.

## Sisältö
Teokset sisältävät tiedot Amiraliteetin virallisista lähteistä täydennettynä valmistustiedoilla. Perustietoina ovat tilaus, kölin- ja vesillelasku sekä valmistusmisajat ja poistuminen laivastosta. Lisäksi valmistuskustannukset on ilmoitettu. Alusten tietoina on ilmoitettu pituus, leveys, syväys ja uppouma sekä aseistus ja miehistönmäärä. Höyryaluksista on annettu lisäksi tiedot höyrykoneesta ja nopeudesta.

Kussakin teoksessa on yli kahdentuhannen aluksen tiedot ja lisäksi niistä noin 200 on esitelty kuvissa.

## Teokset
Chatham Publishing julkaisi vuonna 2005 sarjan ensimmäisen teoksen, joka käsitteli vuodet 1793-1817. Loput kolme teosta julkaisi Seaforth Publishing, minkä lisäksi se kustansi ensimmäisen teoksen uudistetun version.

*
*
*
*

## Vastaanotto
Journal for Maritime Research arvioi sarjan ensimmäistä teosta kattavaksi ja hyvin jäsennellyksi ja esitetyksi. Se on perusteos purjelaivakaudesta kiinnostuneille tutkijoille sekä opiskelijoille.

South West Maritime History Society arvioi sarjan toisen osan ylivoimaiseksi alallaan sekä kattavimmaksi Britannian kuninkaallisen laivaston aluksista tehdyksi teokseksi.

## Lähteet
A Better Tomorrow (albumi)

**A Better Tomorrow** on yhdysvaltalaisen hip hop -ryhmä Wu-Tang Clanin kuudes studioalbumi. Se julkaistiin Warner Brothers Recordsin alaisuudessa 2. joulukuuta 2014.

Kappaleet "*Keep Watch*", "*Ron O'Neal*" ja "*Ruckus in B Minor*" julkaistiin erikseen omilla singleillä.

Albumin julkaisun jälkeen se kipusi sijalle 29 Billboard 200 -listalla.

## Kappaleet

## Arvostelut
* Allmusic: 
* The A.V. Club: D
* Pitchfork Media: 5.9/10
* Rolling Stone: 

## Lähteet
Leonid Radin

**Leonid Petrovitš Radin** ()  (21. elokuuta (J: 9. elokuuta) 1860 Ranenburg – 29. maaliskuuta (J: 16. maaliskuuta) 1900 Jalta) oli venäläinen vallankumouksellinen, runoilija ja keksijä. Hän opiskeli Moskovan yliopistossa lukukaudella 1879–1880 ja Pietarin yliopistossa Dmitri Mendelejevin oppilaana vuosina 1884–1888.

1890-luvulla Radin rakensi Edisonin mallin mukaisen monistuskoneen, jonka hän antoi Venäjän sosiaalidemokraattien maanalaiseen painotoimintaan. Vuonna 1896 ohrana vangitsi Radinin. Tagankan vankilassa hän kirjoitti tunnetun työväenmarssin *Smelo, tovarištši, v nogu!*, jota on esittänyt suomeksi muun muassa KOM-teatteri nimellä *Taistelulaulu*. Saksassa marssi tunnetaan nimellä  *Brüder, zur Sonne, zur Freiheit*. Sitä laulettiin usein vuonna 1989 Leipzigin maanantaimielenosoituksissa.

## Lähteet
Ylentelä

**Ylentelä** oli Kivennavan pitäjän pienimpiä ja syrjäisimpiä kyliä Karjalankannaksella. Kyläasutus sijaitsi mäkien päällä Valkjärven rajalla. Kylässä oli talvisodan syttyessä 21 taloa.

## Lähteet

## Aiheesta muualla
*
FOLK-raati

**FOLK-raati** oli ohjelma, jossa seurattiin kenen tahansa suomalaisen hakemusvideoita saamaan rahoitusta oman videon tai videosarjan tekemiseen. Raadissa videoita arvioimassa olivat julkisuudesta tutut henkilöt. Juontajina toimivat Jan Zapasnik ja Essi Lamppu. Ensimmäinen jakso esitettiin Yle TV2-kanavalla 30. lokakuuta 2015.

## Jaksot

## Lähteet
Birgitta Knutintytär Kurck

**Birgitta Knutintytär Kurck (Kurki)** (n. 1500 &ndash; 29. kesäkuuta 1577) oli Naantalin luostarin abbedissa.

Kurckin vanhemmat olivat laamanni, valtaneuvos Knut Erikinpoika Kurki ja Elina Kurki, joka oli Klaus Kurjen tytär. Naantalin luostariin Kurck meni nunnaksi ilmeisesti ennen vuotta 1522. Luostarin toiminta oli jo tuolloin vähitellen hiipumassa, sieltä lähti vuosikymmenen puoleen väliin mennessä pois nunnia, munkkeja ja ainakin yksi abbedissa. Mikael Agricola, joka tarkasti luostarin Turun piispana syksyllä 1554, esitti selonteossaan luostarilaisten luvanneen ryhtyä evankelisiksi ja lakata palvomasta Pyhää Birgittaa. Valtio takavarikoi luostarin irtaimistoa ja maaomaisuutta, joskin lupasi luostarin asukkaille vuotuisen ylläpidon. Kurck esiintyy luostarin abbedissana 1568. Hän vetosi kuningas Juhana III:een, että tämä jatkaisi luostarin suojelemista ja luostarilaisten ylläpitoa. Kuningas lupasikin tukensa ja ilmaisi kirjeessään 3. elokuuta 1576 aikomuksen kunnostuttaa luostarin rakennukset. Samanaikaisesti hän kuitenkin tosiasiassa pienensi luostarin ylläpitomaksua neljälle vielä jäljellä olevalle sisarelle. Kun Kurck kuoli kesällä seuraavana vuonna, luostarin kirkko muutettiin luterilaiseksi seurakuntakirkoksi. Vaikka yhtä jäljelle jääneistä kolmesta sisaresta kutsutaan joissakin lähteissä vielä abbedissaksi, niin Kurckia pidetään tavallisesti luostarin viimeisenä abbedissana. Hänet haudattiin luostarin kirkkoon. 

## Lähteet
Mami Wata

**Mami Wata** on Länsi- ja Keski-Afrikan rannikkoalueilla tunnettu ja palvottu vedenhenki. Henkeen uskovat asuvat pääasiassa Beninissä, Togossa, Ghanassa, Nigeriassa, Kamerunissa ja Kongon demokraattisessa tasavallassa. Nimi Mama Wata on pidginenglantia nimestä *Mammy Water* eli vapaasti käännettynä "veden äiti". Muita nimiä samalle hengelle ovat esimerkiksi Ezenwaanyi, Nnekwunwenyi, Ezebelamiri ja Nwaanyi mara mma.

## Historia
Mami Watan alkuperää ei tunneta tarkasti, mutta se syntyi ilmeisesti Nigerian etelärannikolla 1900-luvun alussa. Mami Watan nykyisellä papistolla (*Mamaissii*) on kuitenkin juurensa vanhemmassa kansanuskossa. Papisto yhdistetään myös dahomeyläiseen vodouhun, joka oli nykyisen Haitissa harjoitettavan voodoon edeltäjä.

## Piirteet
Joidenkin antropologien mukaan yleiset Mami Watan kuvaukset ovat saaneet vaikutteita siirtomaa-ajan aikana eurooppalaistaustaisista naisista, jotka nähtiin rikkaina ja vaikutusvaltaisina. Mami Wata kuvataan usein vaaleaihoisena, mikä saattaa juontaa juurensa tosin myös yleiseen tapaan kuvata henkimaailman olennot valkoisella. Punaista on käytetty kuvaamaan tunteita ja sairauksia, kun taas valkoinen on ikään kuin tämän vastakohta. Monet Mami Watan kuvaukset ovat saaneet vaikutteita myös hindulaisuudesta. Kuvauksissa Mami Watan ympärille kiertyy usein käärmeitä. Mami Watan kuvauksia leimaa vierasperäisyys, himo ja rikkaus. Nykyisin monilla Mami Watan palvontapaikoilla onkin näytteillä esimerkiksi muodikkaita hajuvesiä ja aurinkolaseja.

Mami Wataa palvotaan lähinnä rannikkoalueilla, joilla henki liitetään esimerkiksi hukkumisiin tai vesiperäisiin sairauksiin. Henki liitetään toisaalta myös rikkauteen.

## Kuvia

Tiedosto:Seri Mask Honoring Mami Wata, Cote d'Ivoire, Guro people, 1960s, wood, enamel paint - Chazen Museum of Art - DSC01752.JPG|Mami Wata kuvattuna norsunluurannikkolaisessa naamiossa.
Tiedosto:Cyprien Tokoudagba Mamiwata 2007.JPG|Cyprien Tokoudagba, *Mamiwata*, 2007, Zinsou-säätiön taidekeskuksen pihalla, Ouidah, Benin.


## Lähteet

## Aiheesta muualla
* Drewal, Henry John, Mami Wata: Arts for Water Spirits in Africa and Its Diasporas, African Arts, Summer, 2008, Vol. 41, No. 2 (Summer, 2008), s. 60–83 (en)
Kodinturvajoukot

**Kodinturvajoukot** ovat eri aikoina eri maissa perustettuja vaihtelevia sotilaallisia organisaatioita. 

Kodinturvajoukoissa harjoitellaan sodan varalta. Kodinturvajoukot auttavat viranomaisia myös rauhan aikana esimerkiksi suuronnettomuuden tai tulvan aikana ja huolehtivat evakuoinnista, vartioinnista ja huollosta.

Suomessa ei ole kodinturvajoukkoja. Jotkut armeijan sodanaikaisen vahvuuden pienentämisestä huolestuneet reserviläiset ovat ehdottaneet jopa 100&nbsp;000 hengen vahvuisia kodinturvajoukkoja armeijan avuksi. Puolustusvoimat suhtautuu kielteisesti sotilaallisen voimankäytön oikeuden antamiseen armeijan ulkopuoliselle järjestölle. Poliisiylijohtaja Mikko Paatero on ehdottanut Suomeen poliisin tukena toimivia kodinturvajoukkoja. Hänen mukaansa joukkoja tarvittaisiin erityisesti haja-asutusalueilla, jonne poliisin tuleminen kestää usein liian kauan. Entinen puolustusministeri Jussi Niinistö sanoo, että Suomessa on kodinturvakonseptin kokoinen aukko esittäessään näkemyksen Suojeluskunnasta Ruotsin kodinturvajoukkoihin verrattavana vapaaehtoisjärjestönä. Vapaaehtoisuus oli rajallinen, eli vaarana oli työpaikan menetys, ellei kuulunut. Lisäksi järjestö oli hyvin politisoitunut.

Muissa Pohjoismaissa ja Virossa kodinturvajoukot ovat osa puolustusvoimia. Niiden toiminta, varustus ja koulutus ovat nykyaikaisia, ja ne ovat nopean toiminnan joukkoja. Ruotsin puolustus muodostuu nykyisin ammattiarmeijasta ja kodinturvajoukoista.

## Lähteet

## Aiheesta muualla
Suomen suojelijat (Suomen sotilas -lehden pääkirjoitus 7.10.2014}
A Better Tomorrow (täsmennyssivu)

**A Better Tomorrow** voi tarkoittaa seuraavia:

* *[[A Better Tomorrow]]*, John Woon ohjaama elokuva vuodelta 1986
* *[[A Better Tomorrow II]]*, John Woon ohjaama elokuva vuodelta 1987 elokuva
* *[[A Better Tomorrow (vuoden 2010 elokuva)|A Better Tomorrow]]*, Song Hae-sungin ohjaama elokuva vuodelta 2010
* *[[A Better Tomorrow (albumi)|A Better Tomorrow]]*, Wu-Tang Clanin albumi.
Voipiala

**Voipiala** oli Kivennavalla yksi kolmikyläksi sanotun kylärykelmän osa. Näitä kyliä kutsuttiin yhteisellä nimellä Voipeela. Voipialassa oli 23 taloa vuonna 1939.

Nykyisin Voipialan kohdalla on peltoaukea, mutta ei asutusta.

## Lähteet

## Aiheesta muualla
*
Markus Schiffner

**Markus Schiffner** (s. 5. kesäkuuta 1992 Linz) on itävaltalainen mäkihyppääjä. Schiffner edustaa UVB Hinzenbach-Oberösterreichiä.

Schiffner debytoi maailmancupissa tammikuussa 2014 Innsbruckin suurmäen kilpailussa sijoittuen sijalle 46. Ensimmäiset pisteensä hän saavutti joulukuussa 2015 Engelbergin suurmäen kilpailussa sijoittuen sijalle 24.

Nuorten MM-kilpailuista Schiffnerillä on yksi joukkuekulta. Euroopan nuorten olympiafestivaaleilta hänellä on yksi joukkuehopea.

## Lähteet
Giovanni Morini

**Giovanni Morini** (s. 2. helmikuuta 1995 Como, Italia) on italialainen jääkiekkoilija, joka pelaa Sveitsin National Leaguen HC Luganossa. Hän on pelipaikaltaan keskushyökkääjä, mutta osaa pelata myös laidassa. Morini laukoo oikealta.

## Ura
### Seuraura
Morini pelasi kauden 2010–2011 Real Torino HC:n A-nuorissa, jonka jälkeen hän siirtyi kaudeksi 2011–2012 Sveitsiin HC Luganon U17-junioreihin. Kauden 2012–2013 Morini vietti HC Chiasson A-nuorissa ja voitti koko Sveitsin toiseksi korkeimman A-juniorisarjan piste- ja maalipörssin tehoilla 44+27=71. Kaudeksi 2013–2014 hän palasi HC Luganoon pelaamaan Sveitsin korkeinta A-juniorisarjaa, Elite Jr. A:ta. Kaudella 2014–2015 Morini nousi joukkueen kapteeniksi ja voitti Luganon sisäisen piste- ja maalipörssin tehoilla 21+27=48. Hän jakoi koko sarjan pistepörssin toisen sijan EV Zugin Ueli Huberin ja Michael Hüglin kanssa.

Maaliskuussa 2015 Morini teki kaksivuotisen sopimuksen HC Luganon National League A -joukkueen kanssa. Hänellä on Sveitsissä luodun junioriuransa ansiosta Sveitsin pelaajalisenssi, jonka ansiosta Morini ei vie paikkaa joukkueen ulkomaalaiskiintiöstä. Hän teki NLA-debyyttinsä 16. lokakuuta 2015 vieraissa EV Zugia vastaan. Morini teki ottelussa myös ensimmäisen NLA-maalinsa. Hänen tulokaskautensa 2015–2016 toi kaikkiaan 30 runkosarjaottelussa tehot 3+1=4 ja kuudessa playoff-ottelussa tehot 1+2=3. Morinin pudotuspelit lopulta keskeytyivät polvivamman vuoksi. Helmikuussa 2016 hänen sopimustaan Luganon kanssa pidennettiin kahdella vuodella kevääseen 2019 saakka.

Kaudella 2017–2018 Morini eteni Luganon kanssa aina National Leaguen finaaleihin saakka, mutta Sveitsin-mestaruuden vei lopulta kuitenkin ZSC Lions otteluvoitoin 4–3. Marraskuussa 2018 hän teki Luganon kanssa kaksivuotisen jatkosopimuksen.

### Maajoukkueura

Morini edusti Italiaa MM-kilpailuissa vuonna 2017, jolloin hän oli kahdella osumallaan joukkueensa paras maalintekijä ja jakoi sisäisen pistepörssin voiton neljän muun pelaajan kanssa. Valmennus valitsi Morinin Italian turnauksen yhdeksi kolmesta parhaasta pelaajasta. Hän pelasi myös IA-divisioonan MM-kilpailuissa vuonna 2015. Morini pelasi myös Pyeongchangin olympiakisojen 2018 karsinnoissa. Yhteensä hän on pelannut 36 A-maaottelua tehopistein 5+2=7.

Morini pelasi myös alle 20-vuotiaiden I-divisioonan MM-kilpailuissa vuosina 2014 ja 2015. Ensimmäinen turnaus eteni IB-divisioonassa, jossa hän ylsi Italian sisäisen piste- ja maalipörssin jaettuun voittoon tehoilla 4+2=6. Italia voitti kultaa ja nousi seuraavaksi vuodeksi IA-divisioonaan, jolloin Morini toimi joukkueen kapteenina ja voitti Italian sisäisen piste- ja syöttöpörssin tehoilla 2+5=7. Hänet valittiin joukkueensa parhaaksi pelaajaksi ja Morinilla oli myös koko turnauksen paras aloitusprosentti (60,64 %).

Morini pelasi myös alle 18-vuotiaiden IA-divisioonan MM-kilpailuissa vuosina 2012 ja 2013, joista molemmat turnaukset päättyivät pronssiin. Jälkimmäisessä turnauksessa hän toimi Italian kapteenina ja oli joukkueen paras pistemies tehoilla 2+2=4.

## Muuta
Morinin kaksoisveli Paolo on pelannut myös jääkiekkoa.

## Tilastot

## Lähteet

*
*
*

### Viitteet
Dominik Schwaiger

**Dominik Schwaiger** (s. 1. toukokuuta 1991) on saksalainen alppihiihtäjä, joka edustaa 
WSV Königsseetä.

Schwaiger kilpaili maailmancupissa ensimmäisen kerran Söldenin suurpujottelussa lokakuussa 2011. Maailmancupin pisteille hän pääsi ensimmäisen kerran Sankt Moritzin suurpujottelussa helmikuussa 2014 oltuaan 21:s. Parhaimmillaan hän on ollut neljäs Alta Badian parisuurpujottelussa joulukuussa 2015.

Schwaiger sijoittui Åren MM-kilpailuissa 2019 supersuurpujottelussa 15:nneksi.

## Lähteet
Eero Aaku

**Eero Aaku** (12. heinäkuuta 1898 Loimaa – 8. huhtikuuta 1959 Helsinki) oli suomalainen pankkiylitarkastaja.

Aaku syntyi maanviljelijäperheeseen ja kirjoitti ylioppilaaksi vuonna 1918. Hän suoritti vuonna 1921 korkeakoulun päästötutkinnon, joka vastasi myöhempää ekonomin tutkintoa. Aaku työskenteli Osuuskassojen Keskus Oy:n tilasto-osaston hoitajana vuosina 1921–1927 ja opiskeli työn ohessa valmistuen kauppatieteiden kandidaatiksi 1927 Helsingin kauppakorkeakoulusta.

Suomessa säädettiin vuonna 1922 laki pankkiyhtiön toiminnan valvonnasta, minkä seurauksena valtiovarainministeriön alaisuuteen luotiin pankkitoimintaa valvova pankkitarkastusvirasto. Aaku työskenteli taloudellisena pankkitarkastajana vuosina 1927–1953, minkä jälkeen hänestä tuli pankkitarkastusviraston päällikkö virkanimikkeellä pankkiylitarkastaja.

Aaku kirjoitti kaksi tutkimusta suomalaisesta liikepankkijärjestelmästä. 1930-luvun pulakausi aiheutti pankeille ongelmia, joiden myötä Aaku tarkasteli liikepankkien tuloksia ja julkaisi vuonna 1937 suppean tutkimuksen *Liikepankkien voitot ja tappiot vuosina 1862–1935*. Vuonna 1957 ilmestyi laajempi 300-sivuinen teos suomalaisen liikepankkilaitoksen historiasta, joskin vain Suomen Pankkiyhdistyksen rahoittamana monisteena.

Aaku palveli talvi- ja jatkosodassa komppanian päällikkönä. Hän oli reservin kapteeni (1940).

## Lähteet
Andrzej Stękała

**Andrzej Stękała** (s. 30. kesäkuuta 1995 Zakopane) on puolalainen mäkihyppääjä. 178 senttimetriä pitkä ja 59 kilogrammaa painava Stękała edustaa AZS Zakopanea ja hänen valmentajanaan toimii Robert Mateja.

Stękała sijoittui Planican lentomäen MM-kilpailuissa 2020 henkilökohtaisessa kilpailussa kymmenenneksi ja saavutti joukkuekilpailussa pronssia. Oberstdorfin MM-kilpailuissa 2021 hän saavutti joukkuekilpailun pronssia.

Stękała debytoi maailmancupissa joulukuussa 2015 Engelbergin suurmäen kilpailussa sijoittuen sijalle 27. Näin ollen hän saavutti heti ensimmäiset maailmancupin pisteensä. Ensimmäisen kerran hän sijoittui kymmenen parhaan joukkoon helmikuussa 2016 oltuaan Trondheimin kilpailussa kuudes. Ensimmäisen palkintosijansa Stękała saavutti Zakopanessa tammikuussa 2021 oltuaan toinen. Hän sijoittui Keski-Euroopan mäkiviikon kokonaiskilpailussa kuudenneksi kaudella 2020–2021.

Continental Cupissa Stękała on saavuttanut yhden osakilpailuvoiton. Kaudella 2014–2015 hän voitti FIS Cupin kokonaiskilpailun.

Stękała on osallistunut yksiin nuorten MM-kilpailuihin.

Stękała kertoi julkisesti uudenvuodenpäivänä 2025 olevansa homoseksuaali. Hänen miesystävänsä, jonka Stękała oli tavannut vuonna 2016, kuoli marraskuussa 2023.

## Lähteet
Anni Järvenpää

**Anni Järvenpää** (s. 2. tammikuuta 2000 Tampere) on suomalainen taitoluistelija. Hän edustaa Tapparan Taitoluistelijoita (TapTL).

Järvenpää aloitti luistelun vuonna 2006. Junioreiden SM-kilpailuissa ja Pohjoismaiden mestaruuskilpailuissa hän oli toinen vuonna 2015. 15-vuotias Järvenpää voitti joulukuussa 2015 taitoluistelun naisten Suomen mestaruuden. Edellisen kerran yhtä nuori luistelija oli voittanut Suomen mestaruuden vuonna 1974.

Helmikuussa 2016 Järvenpää osallistui Lillehammerin nuorten olympialaisiin.

## Lähteet
Larry Williams

**Lawrence Eugene ”Larry” Williams** (10. toukokuuta 1935 New Orleans, Louisiana – 7. tammikuuta 1980 Los Angeles, Kalifornia) oli yhdysvaltalainen rhythm and blues- ja rock and roll -laulaja, lauluntekijä, tuottaja ja pianisti. Williams tunnetaan parhaiten vuosina 1957–1959 Specialty Recordsille levyttämistään kappaleista, joihin lukeutuvat ”Bony Moronie”, ”Short Fat Fannie”, ”High School Dance”, ”Slow Down”, ”Dizzy Miss Lizzy”, ”Bad Boy” ja ”She Said Yeah”.
Carmona

**Carmona** on kaupunki Andalusian itsehallintoalueella Lounais-Espanjassa. Kaupunki sijaitsee noin kolmekymmentä kilometriä koilliseen Sevillasta. Carmonan väkiluku on noin 28 600 (2016).

## Kuvia

PuertaSevillaCarmona.JPG|Puerta de Sevilla
Carmona (8165024266).jpg|Alcázar del rey Don Pedro
Saint Peter Church Carmona Andalucia Spain.JPG|Iglesia de San Pedro
Plazaarriba3.JPG|Plaza de San Fernando



## Lähteet

## Aiheesta muualla
Kesäkuski

**Kesäkuski** on viihdeohjelma, jossa Mikko Kuustonen kyydittää eri autolla jokaisessa jaksossa yhtä julkisuuden henkilöä. Ensimmäinen jakso esitettiin MTV3-kanavalla 2. heinäkuuta ja viimeinen jakso 3. syyskuuta 2015.

## Jaksot

## Lähteet
Yhdysvaltain ensimmäinen nainen

**Yhdysvaltain ensimmäinen nainen** on Yhdysvaltain presidentin vaimo. Hän toimii Valkoisessa talossa hallinnoijana sekä järjestettyjen vastaanottojen, juhlien ja virallisten illallisten emäntänä. Hänen odotetaan nykyisin myös toimivan miehensä hallinnon edustajana yhteiskunnallisissa asioissa. Hänellä ei kuitenkaan ole virallista asemaa, eikä hän saa palkkaa.

## Nimitys
Nimitystä ”ensimmäinen nainen” () alettiin käyttää Yhdysvalloissa sisällissodan jälkeen, ensimmäisenä Ulysses S. Grantin vaimosta Julia Grantista. Aiemmin presidentin vaimosta käytettiin muita nimityksiä, kuten Lady Washington, Rouva Presidentti, presidentitär (*presidentress*) sekä tasavallan kuningatar tai demokraattinen kuningatar.

## Asema ja historia
Yhdysvaltain ensimmäisten presidenttien vaimot olivat vielä näkymättömiä maan politiikassa. Ensimmäisen naisen rooli muuttui aiempaa näkyvämmäksi ja poliittisesti merkittävämmäksi 1900-luvun alussa. Edith Roosevelt oli miehensä Theodore Rooseveltin (presidenttinä 1901–1909) neuvonantaja. Hän oli myös ensimmäinen, joka palkkasi itselleen omaa henkilökuntaa. Edith Wilson toimi käytännössä jonkin aikaa maan johtajana miehensä Woodrow Wilsonin saatua sairauskohtauksen 1919. Eleanor Roosevelt määritteli ensimmäisen naisen roolin uudelleen vuosina 1933–1945: hän antoi haastatteluja, piti lehdistötilaisuuksia ja ajoi poliittisia tavoitteitaan monella alueella. 

Jacqueline Kennedy nousi ihailluksi tyyli-ikoniksi 1960-luvun alussa. Lady Bird Johnson, Betty Ford, Rosalynn Carter ja Hillary Clinton olivat yhteiskunnallisesti aktiivisia ensimmäisiä naisia, ja etenkin Carter ja Clinton myös poliittisesti aktiivisia ja vaikutusvaltaisia. Hillary Clinton on ensimmäinen Yhdysvaltain ensimmäisistä naisista, joka on valittu poliittiseen virkaan, kun hänet valittiin New Yorkin senaattoriksi 2000. Hän toimi Yhdysvaltain ulkoministerinä vuosina 2009–2012, ja hän on pyrkinyt kahdesti presidentiksi.

Jill Bidenista tuli vuonna 2021 ensimmäinen Yhdysvaltain presidentin vaimo, joka jatkaa omaa työtään Valkoisen talon ulkopuolella. Biden työskentelee yliopiston opettajana ja on myös ensimmäinen tohtoriksi väitellyt presidentin puoliso Yhdysvalloissa.

## Elossa olevat entiset ensimmäiset naiset

Tiedosto:Hillary Rodham Clinton.jpg|Hillary Clinton,1993–2001
Tiedosto:Laura Bush portrait.jpg|Laura Bush,2001–2009
Tiedosto:Michelle Obama 2013 official portrait.jpg|Michelle Obama,2009–2017
Tiedosto:Jill Biden portrait (cropped).jpg|Jill Biden, 2021–2025


## Katso myös
* Luettelo Yhdysvaltain ensimmäisistä naisista
*Yhdysvaltain varapresidentin puoliso

## Lähteet
* 

### Viitteet

## Aiheesta muualla

* National First Ladies’ Library
* Melania Trump Valkoisen talon sivuilla
Blasphemers’ Maledictions

__NOTOC__
**Blasphemers’ Maledictions** on puolalaisen death metal -yhtye Azarathin viides studioalbumi. Se julkaistiin 29. kesäkuuta 2011 levymerkillä Witching Hour Productions.

Albumilta julkaistiin single ”Holy Possession”.

## Kappaleet
#
#
#
#
#
#
#
#
#
#
#

## Kokoonpano
### Yhtye
* Inferno – rummut, lyömäsoittimet
* Bart – kitara
* Necrosodom – laulu, kitara
* P. – bassokitara

### Tuotanto
* Inferno – tuottaja
* Sławek Wiesławski – tuottaja, äänittäjä, miksaaja
* Wojtek Wiesławski – tuottaja, äänittäjä, miksaaja
* Zbigniew Bielak – kansikuva, layout
* Konrad Adam Mickiewicz – valokuvat
* Aga Krysiuk – valokuvat

## Arvostelut
* Heavy Metal Tribune: 9.2/10
* Imperiumi.net: 
* The Metal Crypt: 

## Lähteet

## Aiheesta muualla
* 
*
Holy Possession

**Holy Possession** on puolalaisen death metal -yhtye Azarathin single, joka julkaistiin 10. huhtikuuta 2011 levymerkillä Witching Hour Productions.

Singlen CD-julkaisua painettiin 666 ja vinyylipainosta 333 kappaletta.

## Kappaleet
#
#

## Kokoonpano
* Inferno – rummut, lyömäsoittimet
* Bart – kitara
* Necrosodom – laulu, kitara
* P. – bassokitara

## Aiheesta muualla
* 
* ''Holy Possession'' discogs.com -sivustolla
Theodicy

**Theodicy** on puolalaisen death metal -yhtye Deivosin neljäs studioalbumi. Se julkaistiin 15. helmikuuta 2015 levymerkillä Selfmadegod Records.

## Kappaleet
#
#
#
#
#
#

## Kokoonpano
;Yhtye
* Hubert – laulu
* Tomek – kitara
* Mścisław – kitara
* Kamil – bassokitara
* Krzysiek – rummut

;Tuotanto
* Tomek Zalewski – äänittäjä
* Pastor Xisaq Graphics – kansikuva

## Arvostelut
* Angry Metal Guy: 
* Metal Temple: 
* Sea of Tranquility: 

## Lähteet

## Aiheesta muualla
* 
* ''Theodicy'' discogs.com -sivustolla
Andrais Thornton

**Andrais Thornton** (s. 4. heinäkuuta 1985) on yhdysvaltalainen koripalloilija, pelipaikaltaan iso laitahyökkääjä tai sentteri. Hän on pelannut urallaan muun muassa Suomen, Japanin ja Viron pääsarjoissa.

## Pelaajaura

Thornton pelasi yliopistokoripalloa Northwest Missouri State Universityssä. Kaudet 2009–2010 ja 2010–2011 Thornton pelasi Viron pääsarjassa. Jälkimmäisellä kaudella hän voitti sarjan levypallokuninkuuden 12,2 levypallon ottelukohtaisella keskiarvolla.

Kauden 2011–2012 Thornton pelasi Espanjassa, LEB Platan CB Plasenciassa 10,8 pisteen ja 5,6 levypallon ottelukohtaisilla keskiarvoilla. Helmikuussa 2012 Thronton teki pelaajasopimuksen suomalaisen I-divisioonassa pelanneen FoKoPon kanssa. Sopimus kuitenkin purettiin jo saman kuun aikana ennen kuin Thornton ehti pelata yhtäkään ottelua FoKoPon hankittua toisen ulkomaalaispelaajan. Thornton pelasi kauden aikana jälleen Viron pääsarjassa.

Thornton palasi FoKoPoon kuitenkin seuraavaksi kaudeksi, kun hän teki pelaajasopimuksen seuran kanssa elokuussa 2012. Hän oli ehtinyt pelata tätä ennen myös Portugalissa ja Saksassa. Thornton pelasi kaudella 2012–2013 FoKoPossa noin 30 ja puoli minuuttia ottelua kohden ja kirjautti tässä ajassa keskimäärin 17,0 pistettä hyvillä heittotarkkuuksilla ja 9,2 levypalloa per ottelu. FoKoPo jäi kuitenkin runkosarjassa viimeiseksi ja putosi sarjatasoa alemmas.

Vuosina 2013–2015 Thornton pelasi kaksi kautta Japanin Bj leaguessa pelanneessa Takamatsu Five Arrowsissa. Kaudella 2014–2015 hän teki joukkueessa 11,8 pistettä ja otti 6,3 levypalloa ottelua kohden. Kauden 2015–2016 Thornton aloitti pelattuaan kaksi ottelua Uruguayssa, mutta hän päätti palata takaisin Eurooppaan. Vuoden 2015 lopussa Thornton siirtyi Suomen pääsarjaan Tampereen Pyrintöön, jossa hänellä oli tuttuja Forssan-ajaltaan. Alaraajavamma haittasi kuusi ottelua 7,7 pisteen ja 3,3 levypallon keskiarvoilla pelanneen Thorntonin pelaamista, ja hänen tryout-sopimustaan ei jatkettu tammikuussa 2016.

Kesäkuussa 2017 Thornton teki vuoden mittaisen sopimuksen FoKoPon kanssa.

## Pelityyli ja ominaisuudet

Thornton on etenkin korinaluspelaajaksi hyvä kaukoheittäjä: hän muun muassa onnistui Korisliiga-kaudellaan 2012–2013 kolmen pisteen heitoissaan 48,0-prosenttisesti. Thornton on myös menestynyt levypallotilastoissa. Kauden 2010–2011 Viron pääsarjan levypallokuninkuuden ohella hän muun muassa sijoittui Korisliigan runkosarjan levypallotilastossa 9,16 keskiarvollaan viidenneksi kaudella 2012–2013.

## Saavutukset
* Viron pääsarjan levypallokuningas kaudella 2010–2011

## Tilastot
### Runkosarja

**O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Lähteet
* Andrais Thornton Suomen Koripalloliitto

### Viitteet
Eija Piekkari

**Eija Piekkari** on hollolalainen rikosromaaneja kirjoittava kirjailija. Kirjat sijoittuvat pääosin Hollolaan, Lahteen ja Hämeenkoskelle, jossa hänellä oli kesäpaikka Pääjärvellä.

## Kirjat
* Haamupari (Myllylahti, Suomussalmi 2009) 
* Sivuaskel (Myllylahti, Suomussalmi 2010) 
* Pako portin alta (Myllylahti, Suomussalmi 2011) 
* Kylmä kättely (Myllylahti, Espoo 2012) 
* Risteys (Myllylahti, Espoo 2013) 
* Kaislikon kätkössä (Myllylahti, Espoo 2013) 
* Hyytävä hyppy (Myllylahti, Espoo 2014) 
* Kuolema kutsuu katsomoon (Myllylahti, Espoo 2015) 
* Tappava talo (Myllylahti Oy, Espoo 2016) 
* Musta matkalaukku (Myllylahti Oy, Espoo 2017) 
* Kuolema Rannalla (Myllylahti Oy, Espoo 2018) 
* Jälki jää (Myllylahti Oy, Espoo 2019) 
* Vihan viemät (Myllylahti Oy, 2020) 
* Pimeä avain (Myllylahti, Espoo 2021) 
* Viimeinen malja (Myllylahti, Espoo 2022) 
* Musta metsä (Myllylahti, Espoo 2023) 

## Lähteet

## Aiheesta muualla
* Eija Piekkarin verkkosivut
The Beatles in Mono

**The Beatles in Mono** on The Beatles -yhtyeen vuonna 2009 julkaistu yhdentoista albumin boksi, joka sisältää yhtyeen Britanniassa vuonna 1963–1968 julkaistut studiolevyt monoversioina. Lisäksi sillä on Yhdysvalloissa ilmestynyt albumi *[[Magical Mystery Tour]]* sekä erillinen kokoelma, *[[Mono Masters]]*. Boksi julkaistiin sekä CD- että vinyyliversiona. *The Beatles in Mono* -boksia mainostettiin alun perin ”rajoitettuna” painoksena, eikä siihen kuuluvia monolevyjä myydä yksittäisinä.

Boksista puuttuu albumi *[[Yellow Submarine (albumi)|Yellow Submarine]]*, sillä kyseisen levyn monoversio perustui stereoversioon, eikä siten ollut varsinainen erillinen monomiksaus. Beatlesin kaksi viimeistä studioalbumia, *[[Abbey Road (albumi)|Abbey Road]]* ja *[[Let It Be]]*, julkaistiin ainoastaan stereoversioina.

## Sisältö
*
*
*
*
*
*
*
*
*
*
*

## Katso myös
* *[[The Beatles Stereo Box Set]]*

## Lähteet

## Aiheesta muualla
* Caro, Mark: Going mono a mano with the Beatles. *Chicago Tribune* 30.9.2014. 
* Hernandez, Raoul: The Beatles, The Beatles in Mono. *The Austin Chronicle* 2.10.2010. 
* Richardson, Mark: The Beatles Stereo Box / In Mono. Pitchfork 7.9.2009. 
* Talvio, Otto: The Beatles In Mono. *Soundi* 9/2014.
Feyisa Lilesa

**Feyisa Lilesa** (s. 1. helmikuuta 1990) on etiopialainen kestävyysjuoksija.

Lilesa saavutti Daegun MM-kilpailuissa 2011 pronssia maratonilla ajalla 2.10.32. Rio de Janeiron olympialaisissa 2016 hän sai samassa lajissa hopeaa ajalla 2.09.54. Maastojuoksun MM-kilpailuissa hän voitti joukkuekilpailussa kultaa Bydgoszczisa 2013, hopeaa Ammanissa 2009 ja Punta Umbriassa 2011 sekä pronssia Bydgoszczissa 2010. Viimeksi mainitussa hänen tulostaan ei laskettu mukaan Etiopian joukkuepisteisiin. Henkilökohtaisessa kilpailussa hän oli yhdeksäs 2013, kahdestoista 2009, seitsemästoista 2011 ja 25:s 2010. Nuorten kilpailussa hän oli neljästoista ja sai joukkuehopeaa 2008.

Lilesa voitti Tokion maratonin 2016. Hän sijoittui Chicagon maratonilla toiseksi 2012 ja kolmanneksi 2010. Hän oli Berliinin maratonilla kolmas 2015. Hän voitti Dublinin maratonin 2009 ja Xiamenin maratonin 2010.

## Henkilökohtaiset ennätykset

### Ulkoradat

## Lähteet
Raaka ja leikkaamaton

**Raaka ja leikkaamaton** on artisti Aren kolmas sooloalbumi. Se julkaistiin 20. helmikuuta 2015 levymerkillä KPC Records. Levy sijoittui parhaimmillaan Suomen viralliselle listalle sijalle 32.

## Kappaleet
#
#
#
#
#
#
#
#
#
#
#
#
#

## Arvostelut
* Rumba: 8.0/10

## Lähteet
Tadese Tola

**Tadese Tola** (s. 31. lokakuuta 1987) on etiopialainen kestävyysjuoksija.

Tola saavutti Moskovan MM-kilpailuissa 2013 pronssia maratonilla ajalla 2.10.23. Osakan MM-kilpailuissa 2007 hän oli 10&nbsp;000&nbsp;metrillä kolmastoista. Hän sai Algerin Afrikan kisoissa 2007 hopeaa 10&nbsp;000&nbsp;metrillä ajalla 27.28,08.

Tola sijoittui maantiejuoksun MM-kilpailuissa Debrecenissä 2006 seitsemänneksi ja sai joukkuekilpailussa pronssia. 

Tola oli maastojuoksun MM-kilpailuissa seitsemäs Mombasassa 2007. Ammanissa 2009 hän sijoittui 17:nneksi ja saavutti joukkuekilpailussa hopeaa. Nuorten sarjassa hän oli Fukuokassa 2006 kymmenes ja sai joukkuehopeaa.

Tola voitti Pariisin maratonin 2010 ajalla 2.06.41 ja sijoittui toiseksi 2013. Hän voitti Pekingin maratonin 2013. Hän sijoittui 2014 Tokion maratonilla toiseksi ja voitti Varsovan maratonin.

## Henkilökohtaiset ennätykset

### Ulkoradat

## Lähteet
Lännetär (Astoria)

**Lännetär**-nimellä on Oregonin Astoriassa ilmestynyt kaksi amerikansuomalaista sanomalehteä.

Astorian ensimmäisen *Lännettären* perustivat Adolf Riippa, Alex Ketonen ja Jacob E. Saari vuonna 1891. Kerran viikossa ilmestynyt lehti osoittautui kannattamattomaksi, ja vuonna 1893 se siirrettiin Wisconsinin Superioriin, jossa sen nimeksi muutettiin *[[Siirtolainen (lehti)|Siirtolainen]]*.

Toisen *Lännettären* perustivat vuonna 1897 J. A. Atrain ja J. A. Harpet. Sen julkaisijana toimi Lannetar Publishing Company ja toimittajana Harpet. Myöhemmin *Lännetär* siirtyi Chas C. C. Rosenbergin omistukseen. Vuonna 1900 sen toimittajana oli V. E. Bergman ja kahta vuotta myöhemmin Rosenberg yksin. Kerran viikossa ilmestyneen lehden levikki oli vajaat 1&nbsp;600 kappaletta vuonna 1899. *Lännetär* lienee lakannut vuonna 1904, mutta sen seuraajaksi perustettiin vuonna 1905 *[[Lännen Uutiset]]*. Lännettären kilpailijana ilmestyi vuosina 1901–1902 E. Bergmanin ja E. Hukkasen perustama *Tyynenmeren Sanomat*.

## Lähteet

## Aiheesta muualla
* ''Lännetär'' (1891–1893) digitoituna kansalliskirjastossa
* ''Lännetär'' (1897–1904) digitoituna kansalliskirjastossa
HMS Agincourt (1796)

**HMS Agincourt** oli Britannian kuninkaallisen laivaston vuonna 1796 vesillelaskettu 64-tykkinen kolmannen luokan linjalaiva.

## Valmistus
Itä-Intian komppania tilasi aluksen Blackwallista Perry & Companyltä. Se laskettiin vesille 23. heinäkuuta 1796 *Earl Talbotina*, jonka laivasto lunasti samana vuonna.

## Palvelus
Alus osallistui Egyptin retkeen 8. maaliskuuta - 2. syyskuuta 1801.

Alus muutettiin heinäkuusta lokakuuhun 1810 Chathamissa 28-tykkiseksi kuljetusalukseksi ja otettiin palvelukseen kesäkuussa 1810 kuljetusaluksena. Se nimettiin 6. tammikuuta 1812 *HMS Bristoliksi*. Heinäkuussa 1812 alus oli Välimerellä päällikkönään John Thompson. Aluksen siirryttyä Pohjanmerelle päällikkönä oli George Wyndham aina vuoteen 1813. Alus valtasi 21. maaliskuuta 1813 kaappari *La Petite Louisen*. Alus myytiin 4&nbsp;510 punnalla 15. joulukuuta 1814.

## Lähteet
*

### Viitteet
Lännetär (täsmennyssivu)

**Lännetär** voi tarkoittaa seuraavia asioita:

* Lännetär, runokielessä länsituulen hengetär, länsituuli
* *Lännetär*, vuosina 1860–1882 ilmestynyt Helsingin yliopiston länsisuomalaisen osakunnan albumi
* *[[Lännetär]]*, Porissa vuosina 1863–1864 ilmestynyt sanomalehti
* *Lännetär*, Oregonin Astoriassa vuosina 1891–1893 ilmestynyt amerikansuomalainen sanomalehti, myöhemmin *[[Siirtolainen (lehti)|Siirtolainen]]*
* *[[Lännetär (Astoria)|Lännetär]]*, Oregonin Astoriassa vuosina 1897–1904 ilmestynyt amerikansuomalainen sanomalehti
* *Lännetär*, vuodesta 1908 ilmestynyt Helsingin yliopiston varsinaissuomalaisen osakunnan julkaisu
HMS Agincourt (1817)

**HMS Agincourt** oli Britannian kuninkaallisen laivaston vuonna 1817 vesillelaskettu Armada-luokan 74-tykkinen kolmannen luokan linjalaiva.

## Valmistus

Alus tilattiin 6. tammikuuta 1812 Plymouthin telakalta, jossa rakennustöistä vastasi syyskuuhun 1815 Thomas Roberts ja sen jälkeen Edward Churchill. Köli laskettiin toukokuussa 1813. Alus laskettiin vesille 19. maaliskuuta 1817 ja valmistui huhtikuussa, jolloin se sijoitettiin reserviin. Valmistuskustannukset olivat 85&nbsp;720 puntaa sisältäen takiloinnin ja varustamisen.

## Palvelus
Alus otettiin palvelukseen helmikuussa 1842, jolloin se sijoitettiin Itä-Intian asemalle. Alus muutettiin elokuusta 1833 helmikuuhun 1836 koululaivaksi Plymouthissa. Se palautettiin palvelukseen tammikuussa 1848.

Alus nimettiin Amiraliteetin 29. huhtikuuta 1865 antamalla määräyksellä *HMS Vigoksi*. Siitä tehtiin kolerasairaala toukokuussa 1866, kunnes se sijoitettiin 1870 vastaanottoalukseksi Plymouthiin. Alus myytiin lokakuussa 1884 Castle & Sonsille, joka sai romutuksen Charltonissa päätökseen 5. tammikuuta 1885.

## Lähteet
*
*

### Viitteet
HMS America (1810)

**HMS America** oli Britannian kuninkaallisen laivaston vuonna 1810 vesillelaskettu Armada-luokan 74-tykkinen kolmannen luokan linjalaiva.

## Valmistus

Alus tilattiin 22. elokuuta 1807 Blackwallista Perry, Wells & Greeniltä, missä köli laskettiin tammikuussa 1808. Se laskettiin vesille 21. huhtikuuta 1810 ja valmistui 11. kesäkuuta Woolwichin telakalla, mistä se siirrettiin 9. kesäkuuta 1811 Sheernessiin. Valmistuskustannukset olivat 57&nbsp;456 puntaa ja sen lisäksi takilointi ja varustaminen Woolwichissa 14&nbsp;529 puntaa. Aluksen varustaminen siirtoa varten maksoi 2&nbsp;778 puntaa ja Sheernessissä varustaminen maksoi 16&nbsp;659 puntaa.

## Palvelus
huhtikuussa 1811 alus otettiin palvelukseen päällikkönään Thomas Ussher ja lähti 4. syyskuuta Välimerelle. Aluksen päällikkönä oli 1812-1814 Josias Rowley. Alus tuhosi tai valtasi 10. toukokuuta 1812 Laiguegliassa kohtaamansa Ranskan laivaston saattueen. Alus sijoitettiin Genovaan huhtikuussa 1813 ja poistettiin palveluksesta lokakuussa 1814.

Alus huollettiin marraskuusta 1814 huhtikuuhun 1815 Plymouthissa, jonka jälkeen se makasi ankkurissa. Maaliskuusta 1827 huhtikuuhun 1835 alukselta poistettiin Plymouthissa ylempi tykkikansi ja se muutettiin 50-tykkiseksi neljännen luokan alukseksi (fregatti). Työn lopulla aluksen kansi katettiin, minkä jälkeen se ankkuroitiin majoitusalukseksi. Alus varustettiin helmikuusta kesäkuuhun 1844 Plymouthissa meripalvelukseen ja palautettiin palvelukseen helmikuussa 1844 Tyynellemerelle, mistä se palasi lokakuussa 1847 Plymouthiin ankkuroitavaksi.

Alus varustettiin maaliskuussa 1864 maalilaivaksi Plymouthissa ja siirrettiin myöhemmin Portsmouthiin, missä alusta käytettiin helmikuussa 1867 torpedokokeissa. Amiraliteetin 27. kesäkuuta tekemällä päätöksellä alus romutettiin Portsmouthissa, mikä saatiin päätökseen 6. helmikuuta 1869.

## Lähteet
*
*

### Viitteet
HMS Anson (1812)

**HMS Anson** oli Britannian kuninkaallisen laivaston vuonna 1812 vesillelaskettu Armada-luokan 74-tykkinen kolmannen luokan linjalaiva.

## Valmistus

Alus tilattiin 2. marraskuuta 1807 Paullista läheltä Hullia Thomas Steemsonilta, missä köli laskettiin maaliskuussa 1808. Se laskettiin vesille 11. toukokuuta 1812 ja valmistui 11. elokuuta 1812 Portsmouthissa. Valmistuskustannukset olivat 56&nbsp;004 puntaa, minkä lisäksi varustaminen maksoi 7&nbsp;404 puntaa.

## Palvelus
Alus sijoitettiin 1812 reserviin. Pohja kuparoitiin helmikuussa 1815. Alus oli huollettavana syyskuussa 1831 Portsmouthissa, jolloin alus varustettiin tilapäissairaalaksi. Se oli 1834 Leithissä ja 1837 Stangate Creekissä.

Alus muutettiin toukokuusta elokuuhun 1843 vankilaivaksi Chathamissa. Alus otettiin palvelukseen 28. kesäkuuta 1843 päällikkönään luutnantti Francis Rogers Coghlan. Vuonna 1844 se kuljetti 499 vankia Australiaan Hobartiin viipyen seitsemän vuotta Australian vesillä naisvankien sijoituspaikkana. Alus romutettiin 1851 Hobartissa ja romut myytiin yhteensä 3&nbsp;877 punnalla ja kolmella pennyllä kolmessa erillisessä huutokaupassa seuraavana vuonna.

## Lähteet
*
*

### Viitteet
HMS Armada (1810)

**HMS Armada** oli Britannian kuninkaallisen laivaston vuonna 1810 vesillelaskettu Armada-luokan 74-tykkinen kolmannen luokan linjalaiva.

## Valmistus

Alus tilattiin 21. lokakuuta 1806 Isaac Blackburnilta Turnchapelista, missä köli laskettiin helmikuussa 1807. Se laskettiin vesille 22. maaliskuuta 1810 ja valmistui 27. syyskuuta Plymouthissa, jolloin valmistuskustannukset olivat 56&nbsp;890 puntaa. Lisäksi aluksen takilointi ja varustaminen Plymouthissa maksoivat 33&nbsp;174 puntaa.

## Palvelus
Elokuussa 1810 alus otettiin palvelukseen päällikkönään Adam M'Kenzie ja sijoitettiin Texeliin. Tammikuussa 1812 aluksen päälliköksi tuli Charles Grant. Se lähti 10. maaliskuuta Välimerelle. Alus oli Plymouthissa reservissä syyskuusta marraskuuhun 1814 ja telakalla huhtikuusta 1815 tammikuuhun 1816.

Alus sijoitettiin huhtikuussa 1844 ruutiproomuksi Keyham Pointiin, mistä se vapautui *[[HMS Conqueror (1801)|HMS Conquerorin]]* ottaessa tehtävän vastaan 12. marraskuuta 1862. Se myytiin 27. toukokuuta 1863 Marshallille Plymouthiin.

## Lähteet
*
*

### Viitteet
Aimonen

**Aimonen** on muun muassa seuraavien suomalaisten henkilöiden sukunimi:

* Anton Aimonen (1857–1927), rovasti ja hengellinen kirjailija
* Jyrki Aimonen (1934–2016), diplomaatti
* Marja-Sisko Aimonen (1935–2016), näyttelijä
Länsiö

**Länsiö** on muun muassa seuraavien henkilöiden sukunimi:

* Einari Länsiö, vuoteen 1920 *Laaksonen* (s. 1895), Haagan kauppalanjohtaja, *Kansaneläke*-lehden päätoimittaja
* Laura Länsiö, nykyinen *Jurkka* (s. 1958), suomalainen näyttelijä
* Maikki Länsiö (s. 1932–1996), näyttelijä, Einari Länsiön tytär
* Tapani Länsiö (s. 1953), säveltäjä, kriitikko
Henk de Jong

**Henk de Jong** (s. 27. elokuuta 1964) on alankomaalainen jalkapallovalmentaja ja entinen amatööripelaaja. 

## Ura

De Jongin oma pelaajaura keskittyi amatöörisarjoihin. Valmentajaksi hän siirtyi jo kolmikymppisenä, kun hänestä tuli vuonna 1994 Drachster Boysin päävalmentaja. De Jong valmensi pitkään amatöörijoukkueita sekä toimi apuvalmentajana Heracles Almelossa, FC Groningenissa ja marraskuusta 2010 SC Cambuurissa. Päävalmentajadebyyttinsä hän teki maaliskuussa 2013, kun hän nousi Alfons Artsin seuraajaksi Cambuurin peräsimeen. Kesällä hän palasi apuvalmentajaksi Dwight Lodewegesin noustua seuran päävalmentajaksi. 

Huhtikuussa 2014 Lodeweges jätti tehtävänsä ja de Jongista tuli toistamiseen Cambuurin päävalmentaja.  De Jongin johdolla Cambuur säilytti kaudella 2014/15 sarjapaikkansa sijoituttuaan Eredivisiessä kahdenneksitoista. De Jong erosi päävalmentajan tehtävästä helmikuun alussa 2016, kun Cambuur oli juuttunut Eredivisien toiseksi viimeiseksi. 

## Lähteet
Antichristus Ex Utero

**Antichristus Ex Utero** on puolalaisen black metal -yhtye Witchmasterin viides studioalbumi. Se julkaistiin 28. lokakuuta 2014 levymerkillä Osmose Productions.

## Kappaleet
#
#
#
#
#
#
#
#
#
#
#

## Kokoonpano
* Reyash – bassokitara, laulu
* Geryon – kitara, laulu
* Inferno – rummut, kitara
* Bastis – laulu

## Arvostelut
* The Metal Observer: 8/10
* Metal.de: 

## Aiheesta muualla
* 
* 

## Lähteet